CELEX: C2005/106/66
Language: et
Date: 2005-04-30 00:00:00
Title: Kohtuasi T-65/05: Thomas Seldise 7. veebruari 2005. aasta hagi Euroopa Ühenduste Komisjoni vastu

30.4.2005   
            
            
               ET
            
            
               Euroopa Liidu Teataja
            
            
               C 106/31
            
         Thomas Seldise 7. veebruari 2005. aasta hagi Euroopa Ühenduste Komisjoni vastu
   (Kohtuasi T-65/05)
   (2005/C 106/66)
   Kohtumenetluse keel: prantsuse
   Thomas Seldis, elukoht Amsterdam (Holland), esitas 7. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Sébastien Orlandi, Xavier Martin M., Albert Coolen, Jean-Noël Louis ja Etienne Marchal.
   Hageja palub esimese astme kohtul:
   
               1)
            
            
               tühistada komisjoni 5. aprilli 2004. aasta katseajal oleva teenistuja ametisse kinnitamise otsus, kuna sellega ei määratud tema töölevõtmisel palgaastmeks A6 ja otsus võeti vastu ilma, et oleks uuritud võimalust määrata talle staažilisa vastavalt personalieeskirjade artiklile 32 ja 11. oktoobri 1984. aasta sisejuhendi artiklile 4,
            
         
               2)
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesoleva asja hageja on vastu sellele, et tema kui Teadusuuringute Ühiskeskuse katseajal oleva teenistuja ametisse kinnitamisel määrati tema palgaastmeks A7.
   Ta väidab, et rikuti personalieeskirjade artikleid 31 ja 32 ning 11. oktoobri 1984. aasta sisejuhendit ametnike palgaastme ja –järgu määramise kohta, ja täpsemalt seda, mis käib teadusliku ja tehnilise personali kohta, kes on ametikohtadel, mille töötasu makstakse uurimiseelarve vahenditest.
   Oma nõuete toetuseks väidab hageja eelkõige, et tema ametnikuna töölevõtmise ajal oli tal staažilisa andvat erialast töökogemust juba kaheksa aastat.